Public procurement notice: Contract Award Notice
Published: 2025-11-19
Buyer: Banedanmark
Country: DK
Region: DK012
Contract type: Services
Procedure: Negotiated with prior call for competition
CPV classification: 72000000 | 72230000: Custom software development services | 72261000: Software support services | 72262000: Software development services
Estimated value: 9302300 DKK
Award criteria: price, quality

Technical requirements: I overensstemmelse med reglerne i direktiv 2014/25/EU (Forsyningsvirksomhedsdirektivet implementeret ved bekendtgørelse nr. 1078 af 29. juni 2022 om fremgangsmåderne ved indgåelse af kontrakter inden for vand- og energiforsyning, transport samt posttjenester) er en kontrakt vedrørende support, vedligeholdelse og udvikling af trafikinformationsværktøjer udbudt.

Udbuddet er gennemført som udbud med forhandling og kontrakten er tildelt den tilbudsgiver, der afgav det økonomisk mest fordelagtige tilbud i henhold til tildelingskriteriet, jf. pkt. 7.1.1 i udbudsbetingelserne. 

Processen for udbuddet var: 

1. Anmodning om prækvalifikation: De økonomiske aktører indleverede en anmodning om prækvalifikation. Banedanmark prækvalificerede på baggrund heraf 2 økonomiske aktører.

2. Invitation til at afgive indledende tilbud: Banedanmark inviterede de 
prækvalificerede økonomiske aktører til at afgive indledende tilbud.  

3. Afgivelse af indledende tilbud: De prækvalificerede økonomiske aktører afgav et indledende tilbud. Det indledende tilbud skabte grundlaget for de efterfølgende forhandlingsmøder. 

4. Forhandlingsmøder: De tilbudsgivere, der rettidigt havde afgivet et indledende 
tilbud, blev herefter inviteret til et forhandlingsmøde.

5. Offentliggørelse af revideret udbudsmateriale: Efter de gennemførte 
forhandlingsmøder, udsendte Banedanmark et revideret udbudsmateriale.

6. Afgivelse af endeligt tilbud: Tilbudsgiverne afgav endelige tilbud, som 
Banedanmark evaluererede.

7. Tildeling: Banedanmark tildelte kontrakten til den tilbudsgiver, der havde afgivet det økonomisk mest fordelagtige tilbud på baggrund af tildelingskriteriet i henhold til pkt. 7 i udbudsbetingelserne.
Banedanmark har i dag skræddersyede Applikationer til visning af trafikinformation samt overvågning, logning og konfiguration af trafikinformationsudstyr (hardware), herunder skærme på perroner, der informerer rejsende om hvilke tog, der afgår hvornår. I applikationerne er blandt andet benyttet følgende teknologier: node.js, MariaDb, Zabbix, Debian 12 og .NET.

Formålet med den udbudte Kontrakt er at sikre løbende vedligehold og support på Applikationerne, samt videreudvikling på Applikationerne, såfremt dette skulle blive nødvendigt. Forud for disse ydelser, vil der foregå en Transition, der bl.a. indebærer, at leverandøren skal etablere et vedligeholdelses- og udviklingsmiljø, således leverandøren er i stand til at udføre vedligeholdelses- og udviklingsopgaver på Applikationerne.

Den udbudte kontrakt omfatter følgende hovedydelser: 
A) Transition Ind: 
Leverandøren skal gennemføre transition ind, hvilket blandt andet omfatter vidensoverdragelse fra eksisterende leverandør og kunden, gennemgang af dokumentation og Applikationernes konfiguration, samt opsætning af samarbejdsorganisation og -processer. 

B) Support på Applikationer: 
Leverandøren skal levere 2. line support på Applikationerne. Med support forstås simple spørgsmål til Applikationerne på mail eller telefon fra Kunden og Kundens underleverandører.

C) Vedligeholdelse af Applikationer: 
Leverandøren skal levere vedligeholdelse af Applikationerne, herunder fejlretning, anbefalinger til forebyggelse og minimering af muligheden for fejl, samt forbedring af virkemåden af Applikationerne.

D) Videreudvikling af Applikationer: 
Leverandøren skal levere videreudvikling af Applikationerne baseret på Kundens opdaterede forretningskrav.

Udbuddet er gennemført som et udbud med forhandling efter forsyningsvirksomhedsdirektivet.
Pris bedømmes på grundlag af den samlede evalueringstekniske pris, således som dette beløb fremkommer på baggrund af de af Tilbudsgiver anførte priser i Bilag 12a - Prisliste.
Kvalitet bedømmes på grundlag af følgende delkriterier:

• Leveranceorganisation og Nøglemedarbejdere
Vurderes på baggrund af en samlet vurdering af de tilbudte Nøglemedarbejderes kompetencer og erfaringer og den tilbudte leveranceorganisation under Kontrakten.

Det tillægges positiv vægt, at leveranceorganisationen samt Nøglemedarbejdernes kompetencer og erfaring nyttiggøres på en måde, der understøtter en høj kvalitet i levering af ydelserne under Kontrakten.

Det tillægges positiv vægt, at de tilbudte Nøglemedarbejdere besidder 
dokumenteret erfaring med at udvikle integrationer mellem applikationer og 
hardware udover det fastsatte antal år angivet i bilag 10 (Samarbejdsorganisation).

Det tillægges desuden positiv vægt, i hvilket omfang leveranceorganisationen 
samlet set besidder kompetencer relevant for support, vedligehold og udvikling, 
på nedenstående områder:

a. Applikationer, som håndterer overvågning og konfiguration af informationsudstyr i realtid
b. Applikationer, der i deres funktionalitet og formål har fællestræk med 
Applikationerne, jf. bilag 2 (Kundens Applikationer)
c. Teknologier nævnt i Applikationerne, jf. bilag 2 (Kundens Applikationer)
Delkriteriet vurderes på baggrund af tilbudsgivers besvarelse af de 
evalueringskrav (EK), afsnit 3.1 og 3.2, der fremgår af bilag 10 
(samarbejdsorganisation).
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:

Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1.

I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:

1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.

2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.

3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2.

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.

Klagenævnet for Udbuds e-mailadresse er klfu@naevneneshus.dk.

Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/


Winner: Netcompany A/S
Award value: 9302300
Number of bids: 2